**THIRRJE PËR PROPOZIMET E PROJEKTEVE PËR GRANTE KOMBËTARE**

 **për rritjen e aksesit në të drejtat sociale dhe ekonomike të grupeve në pozita të cenueshme të të huajve në Shqipëri**

**Përfshirja e të huajve në Ballkanin Perëndimor – Qasje tek të drejtat sociale dhe Ekonomike (FOSTER)**

Komiteti Shqiptar i Helsinkit

Rr. Brigada VIII, Pallati “Tekno Projekt”

Tiranë, Shqipëri

Telefon: 04 223 3671

E-mail: office@ahc.org.al

15 dhjetor 2023

**SFONDI**

Në raportet e BE-së, situata në vendet e Ballkanit Perëndimor është ende e mbushur me mangësi të theksuara në përmbushjen e kritereve kryesore politike. Rajoni është në fazën e hershme të përgatitjes së lirisë së lëvizjes së punonjësve dhe aksesit në tregun e punës. Por megjithëse kornizat institucionale dhe legjislative për mbrojtjen dhe promovimin e të drejtave dhe lirive të njeriut dhe mbrojtjen nga diskriminimi janë zhvilluar dhe kryesisht të përafruara me legjislacionin e BE-së, në praktikë, sigurimi i mundësive të barabarta, veçanërisht për të huajt dhe grupet e margjinalizuara, mbetet sfidues. Plani ekonomik i BE për investime në Ballkanin Perëndimor 2021-2027, synon të nxisë bashkëpunimin rajonal dhe konvergjencën me BE-në, si dhe ofron një rrugë për një integrim të suksesshëm ekonomik rajonal që si përfundim do të përshpejtojë procesin e integrimit në BE. Për të arritur këtë, ndër të tjera është thelbësore të përmirësohet përfshirja e përgjithshme sociale në shoqëritë e BP, duke përfshirë përfshirjen e të huajve. Plani i Veprimit për Integrimin dhe Përfshirjen 2021-2027 pranon se sfida e integrimit dhe përfshirjes është veçanërisht e rëndësishme për migrantët. Për më tepër, ai thekson se promovimi i integrimit dhe përfshirjes është i lidhur ngushtësisht me domosdoshmërinë e zhvillimit ekonomik.

Dokumenti i Presidencës për diskutimin e forcimit të sistemit të menaxhimit të migracionit në rajonin e Ballkanit Perëndimor (2020) ka vënë në dukje se skemat e integrimit dhe migracionit për motive punësimi janë ndër fushat më pak të mbështetura të angazhimit, dhe se për përmirësim të mëtejshëm duhet të përmirësohen të gjitha aspektet e kapaciteteve të migracionit. Me nisjen e nismës së Ballkanit të Hapur dhe forcimit të Procesit të Berlinit, pritet që lëvizjet migratore brenda rajonit të intensifikohen. Megjithëse shtetet janë përgjegjëse për të ofruar shërbimet e duhura, në një masë të madhe gëzimi i të drejtave themelore të njeriut të të huajve varet nga ndihma dhe mbështetja e OSHC-ve. Në një kontekst të tillë, dinamika e migrimit krijon nevojën për fuqizim shtesë dhe përmirësim të njohurive të OSHC-ve. OShC-të nga i gjithë rajoni i Ballkanit Perëndimor do të trajnohen për krijimin e sistemeve funksionalë që u mundësojnë të huajve të kenë qasje në të drejtat themelore, duke përfshirë programet e integrimit dhe mbështetjen e komunitetit. Veprimi do të forcojë kapacitetet e OSHC-ve dhe institucioneve kombëtare të të drejtave të njeriut (IKDNj) për të kontribuar në politikëbërjen, promovimin dhe mbrojtjen e të drejtave të njeriut të të huajve dhe përfshirjen e tyre në zhvillimin e qëndrueshëm social dhe ekonomik të rajonit të BP. OShC-të do të fuqizohen me njohuri dhe aftësi në zhvillimin dhe zbatimin e projekteve kombëtare dhe rajonale dhe materialeve avokuese për të përmirësuar të drejtat sociale dhe ekonomike të të huajve të në pozita të cenueshme.

Sa i përket situatës në nivel kombëtar, gjatë vitit 2022 në Republikën e Shqipërisë numri i përgjithshëm i lejeve të qëndrimit të përkohshëm ka qenë 18,151 (nga të cilët 13,296 vijnë nga shtete europiane, 2,641 nga vende aziatike, 694 nga vende afrikane, 1,454 nga kontinentet amerikane dhe 66 nga kontinenti australian). Nga numri i përgjithshëm i lejeve të qëndrimit të përkohshëm, 7,930 janë dhënë për arsye punësimi, 4,333 për bashkim familjar, 717 për studime, 3,258 për arsye humanitare dhe 1,913 për arsye të tjera.

**QËLLIMI I THIRRJES**

Kjo veprimtari është nisur në kuadër të projektit *“Përfshirja e të huajve në Ballkanin Perëndimor – Aksesi në të Drejtat Sociale dhe Ekonomike (FOSTER)”* që u zhvillua si një përgjigje rajonale e 7 OSHC-ve të anëtarësuara në Këshillin Ballkanik për Refugjatët dhe Migracionin (BRMC)[[1]](#footnote-1) dhe Këshilli Danez për Refugjatët (DRC) për të adresuar sfidat e përbashkëta të lidhura me migracionin në rajonin e Ballkanit Perëndimor, me fokus në të drejtat themelore të njeriut të grupeve të ndryshme në pozita të cenueshme të migrantëve dhe të të huajve, veçanërisht aksesin e tyre në të drejtat sociale dhe ekonomike. Projekti financohet nga Bashkimi Evropian në kuadër të Programit të BE-së për Shoqërinë Civile dhe Median në favor të Ballkanit Perëndimor dhe Turqisë për 2021-2023 (IPA III) nën lotin “Të Drejtat e Njeriut, Kundër Diskriminimit dhe Dialogu Ndërkulturor”.

1. **Objektiva** *(Shih Seksionin 2 Udhëzime për aplikantët)*

**Objektivi i përgjithshëm** mbron dhe promovon plotësisht të drejtat themelore të të huajve brenda rajonit të Ballkanit Perëndimor, sipas standardeve të BE-së, me fokus të veçantë në të drejtat ekonomike dhe sociale të të huajve në pozita të cenueshme.

**Objektivi specifik** është forcimi i kapaciteteve të OShC-ve dhe institucioneve të të drejtave të njeriut për të kontribuar në politikëbërjen përkatëse, për të promovuar dhe mbrojtur të drejtat themelore të të huajve në pozita të cenueshme si dhe përfshirjen e tyre në zhvillimin e qëndrueshëm social dhe ekonomik në rajonin e Ballkanit Perëndimor.

1. **Grupet e shënjestruara** *(Shiko Seksionin 2 Udhëzime për aplikantët)*
2. Grupet në pozita të cenueshme të të huajve, të tillë si migrantët e rregullt dhe të parregullt, refugjatët, viktimat e krimeve të ndryshme dhe persona të tjerë të cenueshëm midis të huajve në vendet e Ballkanit Perëndimor;
3. Institucionet shtetërore dhe vendore;
4. Media;
5. Qytetarët dhe bashkitë vendore.
6. **Fushëveprimi i veprimtarive**

Aplikantët ftohen të propozojnë veprimtari të cilat i vlerësojnë si të rëndësishme për objektivat e Thirrjes.

Shembuj të veprimtarive *(Shih Udhëzimet për aplikantët Seksioni 4 – Llojet e veprimtarive)*:

* punëtori, seminare dhe veprime të tjera trajnimi dhe mentorimi, veçanërisht duke përfshirë ato që synojnë mbështetjen e zhvillimit të kapaciteteve të brendshme përkatëse (të organizatave aplikuese);
* veprimtari që synojnë ofrimin e shërbimeve konkrete që u përgjigjen nevojave të të huajve në pozita të cenueshme dhe/ose grupeve të tjera përkatëse të synuara, duke përfshirë këtu ndihmën juridike, mbështetjen psiko-sociale, kujdesin shëndetësor, etj.;
* veprimtari që promovojnë përfshirjen sociale, çështjet gjinore, njohjen dhe dialogun ndërkulturor dhe/ose ndërfetar;
* veprimtaritë që synojnë luftimin e diskriminimit, si dhe/ose bashkëpunimin me organet përkatëse të pavarura;
* fushata ndërgjegjësimi dhe komunikimi publik;
* fushata mediatike, prodhimi i lajmeve dhe mjeteve përkatëse informative (fletëpalosje etj.);
* edukimi dhe trajnimi, duke përfshirë mediat vendore si grupe të synuara;
* veprimtari për forcimin e rolit mbikëqyrës (watchdog) të OSHC-ve në zbatimin e politikave dhe reformave përkatëse;
* monitorimi i politikave dhe publikimi i raporteve përkatëse të monitorimit;
* veprimtaritë kërkimore, analizuese dhe avokuese;
* veprimtari të cilat promovojnë zbatimin e ligjeve dhe rregulloreve përkatëse;
* veprimtaritë të cilat mbështesin diskutimin ndërmjet palëve të ndryshme të interesit dhe/ose konsultimin me palët e interesuara, duke përfshirë hapjen e dialogut me partitë politike ose organet legjislative vendore;
* vepritmari të cilat nxisin bashkëpunimin dhe shkëmbimin ndërmjet komuniteteve të ndryshme vendore dhe vetëqeverisjeve vendore, në mbështetje të pozitës së të huajve në komunitetet e tyre;
* veprimtari për forcimin e rrjeteve dhe ndërtimit të koalicionit, veçanërisht përmes shkëmbimit të informacionit, shkëmbimit të përvojave dhe avokimit të përbashkët;
* veprimtari të tjera që shtojnë promovimin dhe mbrojtjen e të drejtave themelore dhe aksesin në shërbime.

**RREGULLAT PËR THIRRJE PËR PROPOZIME** *(Shih Seksionin 4, Udhëzime për aplikantët.)*

Pranueshmëria e aplikantëve

Për t'u kualifikuar për një grant, aplikanti duhet:

* të jetë person juridik i regjistruar përpara datës 1 dhjetor 2023;
* të jetë regjistruar në Shqipëri;
* të jetë jo fitimprurës;
* të jetë organizatë e shoqërisë civile;
* të jetë drejtpërdrejt përgjegjës për përgatitjen dhe menaxhimin e veprimit.

Mbulimi gjeografik. Veprimtaritë e propozuara duhet të zhvillohen në territorin shqiptar.

Kohëzgjatja e veprimtarive të propozuara. Aplikanti duhet të parashikojë që të gjitha veprimtaritë e projektit të përfundojnë brenda **gjashtë (6) muajsh** nga data e kontraktimit.

Numri i granteve.Do të mbështeten **deri në katër** projekte kombëtare. Çdo organizatë mund të paraqesë vetëm një aplikim.

Madhësia e fondeve. Deri **5,500.00 EUR**.

**SESION INFORMUES** *(Shih Udhëzimet për aplikantët, Seksioni 5.)*

Sesioni informativ mbi procesin e përzgjedhjes në lidhje me zbatimin, monitorimin financiar të projektit dhe raportimin, do të organizohet online ose me pjesëmarrje fizike në 12 janar 2024. Lutemi që nëpërmjet një email-i të dërguar në adrësën office@ahc.org.al deri më datë 5 janar 2024 të na indikoni dëshirën për pjesëmarrje.

**PROCEDURA E DORËZIMIT TË APLIKIMIT** *(Shih Seksionin 5, Udhëzimet për aplikantët.)*

Aplikimi duhet të dorëzohet në formularët e aplikimit të ofruar, në gjuhën angleze ose në shqip dhe duhet të plotësohet i tëri sipas udhëzimeve të dhëna tek Udhëzimet për aplikantët.

**AFATI PËR APLIKIME:** **20 janar, 2024**

**KONTAKT:**

Projekt propozimet, aplikimet për sesionin informativ, si dhe të gjitha pyetjet dhe kërkesat për çdo sqarim, duhet të dërgohen në këtë adresë poste elektronike: office@ahc.org.al.

1. Komiteti Shqiptar i Helsinkit (KSHH), Qendra e Beogradit për të Drejtat e Njeriut (BCHR), Programi për të Drejtat Civile në Kosovë\* (CRP/K), Grupi 484, Shoqata e Juristëve të Rinj Maqedonas (MYLA), Qendra Ligjore Podgoricë dhe Vaša prava Bosnje dhe Hercegovinë (VP BiH). [↑](#footnote-ref-1)